Ένα πραγματικό διαμάντι στο κέντρο της Φλωρεντίας. Εάν ψάχνετε να βρείτε κάποιο διαμέρισμα σ' αυτή την πόλη, τα συγχαρητήρια μου, μόλις το βρήκατε.
Κάναμε εκτεταμένη έρευνα για να το βρούμε και δεν μας απογοήτευσε καθόλου.
Η τοποθεσία του καταλύματος δίνει τη δυνατότητα να επισκεφθείτε όλα τα αξιοθέατα σε λιγότερο από ένα χιλιόμετρο (μετράω με αναλογίες Google maps). Να φανταστείτε οτι απο το σπίτι μέχρι τη Galleria dell'Accademia κάναμε λίγο λιγότερο απο μισή ώρα με σχετικά γρήγορο βήμα.
Για όσους θέλουν να προμηθευτούν με διάφορα αγαθά για τη διαμονή τους, το σουπερμάρκετ Sapori & Dintorni βρίσκεται σε απόσταση ούτε 2 λεπτών.Το διαμέρισμα, είναι σ' ενα δρόμο ακριβώς δίπλα (καμιά 50ρια βήματα) στην γέφυρα Πόντε Βέκιο και παρόλο που είναι τόσο κοντά δεν ακούγεται καθόλου θόρυβος. Είναι στον 3ο όροφο, με τα Ελληνικά δεδομένα, και τα παράθυρά του εχουν εξαιρετική ηχομόνωση. Φεβρουάριο μήνα που πήγαμε, ανοίγοντάς τα δεν ακουγόταν καμιά ενοχλητική βαβούρα ακόμα και το μεσημέρι. Ενα μεγάλο eco friendly προσόν ειναι οτι σε περίπτωση που εχετε ανοικτά τα παράθυρα, τα 2 κλιματιστικά δεν ενεργοποιούνται. Επίσης, ζεστό νερό υπήρχε πάντα χωρίς να χρειάζεται να ενεργοποιήσουμε κάποιον θερμοσίφωνα και να περιμένουμε.
Κατά τη άφιξη σας σάς δίνουν ενα κλειδί για την εξώπορτα του κτηρίου, ενώ οι 2 πόρτες στο διαμέρισμα ανοίγουν με εναν προσωπικό κωδικό που σας δίνεται κατά την άφιξη. Πάρα πολύ βολικό κατά την ταπεινή μου γνώμη. Μείναμε μάνα και κόρη και αισθανόμασταν απολύτως ασφαλείς.
Παρέχονται βασικά είδη κουζίνας, πιστολάκι μαλλιών ακόμα και ηλεκτρική σκούπα. Επίσης, υπάρχει μια usb πρίζα απο την κάθε πλευρά του κρεβατιού. Α! Το κρεβάτι ηταν θαύμα. Πάρα πολύ μαλακό και βολικό. Για 2 άτομα ειναι ότι πρέπει το διαμέρισμα. Αν είστε οικογένεια με παιδιά πάλι καλά θα είστε, ωστόσο ίσως αισθανθείτε λίγο στριμωγμένα.
Μείναμε απόλυτα ευχαριστημένες απο τη διαμονή μας και είναι σίγουρο ότι θα προτιμήσουμε αυτό το διαμέρισμα την επόμενη φορά που θα ταξιδέψουμε στη Φλωρεντία.